Bruno : Ar « Mille Pattes » a zo ivez, digoret e vez a-hed ar sizhun, enni e c'heller mont war an internet, evañ ur banne chug bio, prenañ boued. Porzh ar Vadelen a zo bet fiziet ennomp meur a wech gant ar Morlu. Bremañ eo lod deus an domani publik, kempennet vo gant kêr Vrest. Er Gapusined* memes mod ez eus bet digoret ur chanter bras spontus, just e-kichen. Er Vadelen hon deus roet bod da galz diskouezadegoù, bez e oa pezhioù c'hoari gant Ar Vro Bagan da skouer, gouelioù ha koñsertchoù rock, elektro, hip-hop. An arzoù bev buhezok o deus desachet mareadoù, deus a Vrest pe a lec'h all. "Ar Sulvezhioù brav"* o deus graet berzh ivez. Ar bloaz-mañ hon deus cheñchet penn d'ar golvazh p'eo bet graet "kannadennoùigoù"* anezho. En em gaout a ra an dud bep sul goude lein er c'hanndi, ur roll founnus a strolladoù fur pe dirolloc'h a zo. Kroget eo e miz Ebrel hag e pado betek kreiz miz Gwengolo, na pa vije d'an ehan e Gouere hag Eost. Er c'hanndi ivez e vo gouel Breizh disadorn ha disul gant Gimol Dru Band, Kan ha Biskoul, Viviane Rope ha meur a hini all. Kan a vo er c'hanndi, dañs ha janglerezh a vo ivez. Pep hini a laka ar priz a gar evit dont tre !